[{"text_idx": "#000004", "text": "Adolf Hitler supporter denies distributing \u2018highly racist, white supremacy\u2019 podcasts on Radio Aryan"}, {"text_idx": "#000006", "text": "Group of teachers to cycle 100 miles to raise funds for Carmarthenshire Eisteddfod"}, {"text_idx": "#000011", "text": "MAE Ryan Harris, sydd wrth ei fodd yn helpu ei gyflogwr i fod yn fwy effeithlon ac yn ysbrydoli peirianwyr y dyfodol, yn brentis sydd wedi creu argraff ar bawb."}, {"text_idx": "#000013", "text": "Yn ystod ei brentisiaeth, mae Ryan wedi arbed miloedd o bunnau i\u2019r cwmni gyda chyfres o brosiectau. Mae hyn yn cynnwys addasu peiriannau i arbed ynni a gwella prosesau archebu a storio nwyddau."}, {"text_idx": "#000014", "text": "Oherwydd ei lwyddiant, mae Ryan wedi cyrraedd y rhestr fer ar gyfer gwobr Doniau\u2019r Dyfodol yng ngornest fawreddog Gwobrau Prentisiaethau Cymru 2021."}, {"text_idx": "#000016", "text": "Y gwobrau yw uchafbwynt blwyddyn byd dysgu seiliedig ar waith. Maent yn rhoi sylw i fusnesau ac unigolion sydd wedi rhagori yn Rhaglenni Prentisiaethau a Hyfforddeiaethau Llywodraeth Cymru ac wedi mynd yr ail filltir i lwyddo yn ystod y cyfnod anodd hwn."}, {"text_idx": "#000017", "text": "Trefnir y gwobrau ar y cyd gan Lywodraeth Cymru a Ffederasiwn Hyfforddiant Cenedlaethol Cymru (NTfW). Openreach, busnes rhwydwaith digidol y Deyrnas Unedig a chwmni sy\u2019n frwd o blaid prentisiaethau, yw\u2019r prif noddwr eleni eto."}, {"text_idx": "#000019", "text": "Mae Ryan yn mentora prentisiaid newydd ac mae\u2019n gweithredu fel llysgennad gwyddoniaeth, technoleg, peirianneg a mathemateg (STEM) er mwyn hyrwyddo peirianneg mewn ysgolion. Mae hynny wedi rhoi hwb i\u2019w hunanhyder a\u2019i sgiliau cyflwyno."}, {"text_idx": "#000020", "text": "Ryan Harris, yn barod am yrfa lwyddiannus mewn peirianneg."}, {"text_idx": "#000021", "text": "Roedd yn un o bedwar myfyriwr peirianneg fecanyddol o Goleg y Cymoedd a fu ar ymweliad pythefnos a\u0302 Stadler yn yr Almaen fel rhan o raglen Erasmus a ariannir gan yr Undeb Ewropeaidd gan roi cyfleoedd i bobl ifanc astudio neu gael profiad gwaith yn un o wledydd eraill Ewrop."}, {"text_idx": "#000023", "text": "Ei uchelgais yw ennill Gradd mewn Gweithgynhyrchu a Pheirianneg Fecanyddol (BEng) er mwyn dod yn beiriannydd datblygu prosesau."}, {"text_idx": "#000024", "text": "Dywed Ryan iddo gael ei ysbrydoli i ddilyn gyrfa mewn peirianneg gan un o athrawon yr ysgol a gan ymweliad a\u0302 Renishaw lle gwelodd \u201clinellau cynhyrchu dyfodolaidd a mannau gweithio rhyfeddol o la\u0302n\u201d."}, {"text_idx": "#000025", "text": "\u201cMae Renishaw yn rhoi llawer o amser ac adnoddau i\u2019w Rhaglenni Prentisiaethau, gyda chyfleoedd gwych i beirianwyr, ac rwy\u2019n falch o gael bod yn rhan o hynny,\u201d meddai. \u201cRwy wedi cael fy nghanmol yn aml yn ystod fy mhrentisiaeth ac mae hynny\u2019n hwb i fy hyder ac wedi fy ysbrydoli i ddal ati i wneud yn well eto yn y gwaith.\u201d"}, {"text_idx": "#000026", "text": "Dywedodd Simon Biggs, swyddog addysg allanol a rheolwr prentisiaid Renishaw ym Meisgyn, bod Ryan yn brentis sydd wedi creu argraff a\u2019i fod wedi dod i sylw\u2019r cwmni fel un sy\u2019n barod i weithio ar brosiectau heriol a\u2019u cwblhau, gan wella effeithlonrwydd ac arbed arian."}, {"text_idx": "#000027", "text": "Dywedodd Gweinidog yr Economi, Trafnidiaeth a Gogledd Cymru, Ken Skates: \u201cMae ein Rhaglenni Prentisiaethau a Hyfforddeiaethau yn helpu pobl i gyflawni eu huchelgeisiau am yrfa ac rwyf wrth fy modd ein bod eisoes wedi cyrraedd ein nod o greu 100,000 o brentisiaethau yn nhymor y Senedd hon."}, {"text_idx": "#000031", "text": "Two men behind multiple cannabis factories worth up to 600k have been put behind bars"}, {"text_idx": "#000032", "text": "Aberdare man jailed for over three years for possession of indecent images of children"}, {"text_idx": "#000033", "text": "Councillors concern economic impact by closure of popular woodland path in Rhondda"}, {"text_idx": "#000037", "text": "Fact Checking Policy and Regulation"}]